সিলেট বিভাগ
১৯৭১ খ্রিস্টাব্দে বাংলাদেশ স্বাধীন হওয়ার পর পূর্ব থেকেই (অর্থাৎ পাকিস্তান আমল থেকেই) সাবেক সিলেট জেলা ছিল চট্টগ্রাম বিভাগের অন্তর্গত। পরবর্তীকালে সরকারের প্রশাসনিক পুনর্বিন্যাস কার্যক্রমের সূত্রে ১৯৯৫ খ্রিস্টাব্দের ১ আগস্ট চারটি জেলা নিয়ে বাংলাদেশের ষষ্ঠ বিভাগ সিলেট গঠিত হয়। এই বিভাগের মোট আয়তন ১২,৫৯৫.৯৫ বর্গ কিলোমিটার
সিলেট বিভাগ শিল্প শিল্পদ্রব্য (সার, সিমেন্ট, কাগজ, বিদ্যুৎ), প্রাকৃতিক সম্পদ, খনিজ সম্পদ (গ্যাস, তেল, পাথর, চুনাপাথর) ইত্যাদিতে ভরপুর। বাংলাদেশের অর্থনীতিতে এ বিভাগের ভূমিকা অপরিসীম।
সিলেট বিজ্ঞান ও প্রযুক্তি কলেজ
সিলেট বিজ্ঞান ও প্রযুক্তি কলেজ হচ্ছে বাংলাদেশের সিলেট শহরের একটি উচ্চমাধ্যমিক কলেজ। শাহ জালাল দরগার পাশে মীরের ময়দান এলাকায় এই কলেজটি অবস্থিত। ২০১৪ সালে প্রতিষ্ঠিত এই কলেজটি শহরের মধ্যে বিজ্ঞান শিক্ষায় নিয়োজিত একটি প্রতিষ্ঠান। ২০১৬ সালে উক্ত প্রতিষ্ঠান প্রথমবারের মতো উচ্চ মাধ্যমিক পরীক্ষায় (এইচএসসি) অংশগ্রহণ করে। মুহিবুর রহমান ফাউন্ডেশন কলেজটিকে পরিচালনা করে এবং কলেজ কমিটির বর্তমান সভাপতি হচ্ছেন মুহিবুর রহমান।